ดาวโจนส์ปิดลบลงเป็นส่วนใหญ่
ตลาดหุ้นสหรัฐดัชนีปรับลดลงเป็นส่วนใหญ่ ท่ามกลางการซื้อขายที่ค่อนข้างเบาบาง
12 พ.ค. 2553

ตลาดหุ้นสหรัฐดัชนีปรับลดลงเป็นส่วนใหญ่ ท่ามกลางการซื้อขายที่ค่อนข้างเบาบาง
ปิดการซื้อขายตลาดหุ้นสหรัฐ ดัชนีปรับลดลงเป็นส่วนใหญ่ ท่ามกลางการซื้อขายที่ค่อนข้างเบาบาง หลังจากวานนี้ดัชนีพุ่งขึ้นกว่า 4% เนื่องจากนักลงทุนพอใจที่สหภาพยุโรป (อียู) และกองทุนการเงินระหว่างประเทศ (ไอเอ็มเอฟ) พร้อมใจสนับสนุนงบประมาณกว่า 140,000 ล้านดอลลาร์สหรัฐ ให้ความช่วยเหลือกรีซ เพื่อแก้วิกฤติหนี้สินของประเทศ รวมทั้งบรรเทาความวิตกของนักลงทุนต่อวิกฤติหนี้สินของยุโรป 
ด้านราคาน้ำมันดิบตลาดไนเม็กซ์ ลดลง 43 เซนต์ ไปปิดที่ 76.37 ดอลลาร์สหรัฐ/บาร์เรล ทำให้หลังปิดตลาด ดัชนีหุ้นดาวโจนส์ ปิดที่ 10,748.26 จุด ลดลง 36.88 จุด แนสแดค ปิดที่ 2,375.31 จุด เพิ่มขึ้น 0.64 จุด และเอสแอนด์พี ปิดที่ 1,155.79 จุด ลดลง 3.94 จุด